OzLabs/hebrew-wiki-articles huggingface dataset:
רוברט טיילור ג'ונס

רוברט טיילור ג'ונס (באנגלית: Robert Taylor Jones; ) היה איש עסקים ופוליטיקאי אמריקאי מאריזונה, איש המפלגה הדמוקרטית, שכיהן כמושל אריזונה השישי בשנים 1939–1941.
==ראשית חייו==
רוברט טיילור ג'ונס נולד בראטלדג', טנסי, כבנם של סמואל ג'וזף ושרה אליזבת' (לבית לג) ג'ונס. אביו היה ותיק מלחמת האזרחים האמריקאית שלחם בשורות צבא האיחוד והיה פעיל בפוליטיקה ובענייני הקהילה. ג'ונס התחנך בבתי הספר הציבוריים שבטנסי. הוא החל את הקריירה שלו כמהנדס בהכשרה עצמית, עוד בימי נעוריו. הוא היה מעורב בסלילת מסילות ברזל במזרח טנסי. חוויה זו הועילה לו כאשר הוא נכנס לעולם העסקים בזכות עצמו כקבלן זוטר. ג'ונס השתתף בכריית תעלת פנמה במשך שנה אחת כמהנדס אזרחי.
==קריירה עסקית==
כששב ג'ונס לארצות הברית, הוא עבר לחיות בלוס אנג'לס. מאוחר יותר הוא היה מעורב בסלילת מסילת הברזל מלאס וגאס לסולט לייק סיטי.

ב-1909 הגיע ג'ונס לטריטוריית אריזונה ועבד עם חברת מסילת הברזל גלוב ועמק חילה. באותה שנה הוא הכיר את אילון ארמסטרונג מהעיירה וינקלמן שבאריזונה, בתו של ו. ט. ארמסטרונג, מחלוצי גידול הבקר באריזונה, שכיהן כשריף של מחוז חילה. ב-1911 נישאו השניים ורכשו בית ברחוב הראשי של העיירה סופיריור, ושם הם השתקע ונולדו להם בת ובן.
==קריירה פוליטית==
בשנים -1931–1934 ובשנים 1937–1938 כיהן ג'ונס כחבר הסנאט של אריזונה.
===מושל אריזונה===
בספטמבר 1938 ניצח ג'ונס בבחירות המקדימות של המפלגה הדמוקרטית על משרת מושל אריזונה. בבחירות הכלליות ב-8 בנובמבר אותה שנה הוא ניצח לאחר שגרף 80,350 קולות מול 32,022 שקיבל המועמד הרפובליקני ג'רי ו. לי. ב-2 בינואר 1939 הושבע ג'ונס לכהונתו. את מסע הבחירות שלו הוא ניהל על בסיס הבטחה על יצירת ממשל בדגם עסקי לממשלת המדינה. על כל פנים, ידידותו כלפי כמה מחברי הסנאט המדינתי עוררה את חמתם של חברי בית הנבחרים של אריזונה עד שרק מעטות מבין הצעות החוק שלו עברו. אף על פי כן, במהלך תקופת כהונתו עבר חוק שכר מינימום לעובדי עבודות ציבוריות, ונושא החנינה הוסדר על ידי כללים קפדניים יותר. בנוסף, שולבו תפקידי ההיסטוריון המדינתי והספרן המדינתי. ג'ונס בחר שלא להתמודד על תקופת כהונה שנייה.

==שנותיו האחרונות==
לאחר תום כהונתו כמושל שב ג'ונס לעסקיו הפרטיים בפיניקס וניהל בית מרקחת. ב-1953 הוא סגר את בית המרקחת, ובאותו מקום הוא הקים חנות הלבשה. הוא גם החזיק חוות בקר ליד צ'נדלר.

רוברט טיילור ג'ונס נפטר בפיניקס ב-11 ביוני 1958. הוא נטמן בבית הקברות גרינווד שבעיר. במרץ 1994 הוסב ביתו בסופיריור למוזיאון בוב ג'ונס. המוצגים במוזיאון מתמקדים בחפצים מקומיים וכוללים תמונות, ציוד כרייה ודגימות גאולוגיות.
==לקריאה נוספת==
<div style="direction: ltr;">
* [https://archive.org/details/biographicaldire0001sobe/page/52/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 53-54.]
</div>

==קישורים חיצוניים==

* [https://www.nga.org/governor/robert-taylor-jones/ רוברט טיילור ג'ונס] באתר אגודת המושלים הלאומית 
* [https://web.archive.org/web/20180608100059/http://www.oocities.org/superiorhs/museum.html רוברט טיילור ג'ונס] באתר Superior Historical Society - Bob Jones Museum 
* [https://politicalgraveyard.com/bio/jones7.html#655.99.13 רוברט טיילור ג'ונס] באתר The Political Graveyard 
* 

קטגוריה:מושלי אריזונה
קטגוריה:מושלי מדינות ארצות הברית מהמפלגה הדמוקרטית
קטגוריה:מהנדסים אמריקאים
קטגוריה:אמריקאים שנולדו ב-1884
קטגוריה:אמריקאים שנפטרו ב-1958
על הדבש ועל העוקץ (אלבום)

על הדבש ועל העוקץ הוא האלבום ה-17 של שירי נעמי שמר והראשון שמבוצע על ידיה. שם האלבום הוא שורה מתוך השיר "על כל אלה" שנמצא באלבום.

== רקע ==
בדצמבר 1979 חשבה נעמי שמר על רעיון חדש – להגיש בעצמה תוכנית טלוויזיה, שבה היא תשיר שירים. חנוך חסון אהב את הרעיון ואישר לה ליישם אותו ולצאת לדרך. הוא מינה את אומנה כהן למפיקה הראשית של התוכנית, ושמר עיצבה את התוכנית יחד עם גיל אלדמע. התוכנית הראשונה, "ימי טבת", שודרה ב-18 בינואר 1980 ועסקה בשירי חורף.<ref></ref>

ככל שהתוכנית התקדמה, נוספו עוד ועוד שירים בביצועה של שמר. ב-1981, נאספו שירים מן התוכנית לאלבום "על הדבש ועל העוקץ". האלבום כולל 12 שירים בביצועה של שמר.

== רשימת רצועות ==

== הערות שוליים ==

קטגוריה:אלבומי בכורה מ-1981
קטגוריה:נעמי שמר
קטגוריה:אלבומים בעברית
פטר ארדש (כלכלן)

פטר ארדש (במקור אייזלר, בהונגרית: Erdős Péter; בודפשט, 26 ביולי 1910 <ref></ref> – בודפשט, 3 באוגוסט 1990) היה כלכלן יהודי-הונגרי, חבר האקדמיה ההונגרית למדעים (נספח: 1973, מן המניין: 1979), זוכה פרס המדינה (1980) (פרס המדינה של הרפובליקה העממית ההונגרית היה פרס ממלכתי גבוה שהוקם על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום), ארדש היה פרופסור באוניברסיטה.

== ביוגרפיה ==
פטר אייזלר נולד במשפחה יהודית כבנם של מיקשה ארדש (אייזלר), פקיד דואר וטלגרף ראשי, ושל קרולינה דויטש.<ref></ref> בשל חוקי ההפליה וההגבלות על לימודי יהודים בממלכת הונגריה (נומרוס קלאוזוס) שנחקקו בשנת 1920, הוא למד הנדסת חשמל באוניברסיטת ברנו ובאוניברסיטת וינה. הוא השתלב בעבודת תנועות השמאל עוד בצעירותו ונעצר מספר פעמים בשנות השלושים ובשנת 1942 נידון לשש שנות מאסר. הוא עבד כמהנדס בין 1945 לבין 1948, ואז הפך לכלכלן. הוא מונה כמורה באוניברסיטה לכלכלה, לימד את ההיסטוריה של תיאוריות כלכליות. הוא ניהל את "המכון למדעי הכלכלה" הקודם (Közgazdaságtudományi Intézet) עד 1952, עד פירוקו ואז נאסרה עליו ההוראה והעבודה המדעית. הוא טוהר ושוקם רק כאשר אימרה נאג' הקים את המכון לכלכלה של היום. הוא היה מנהל אגף משנת 1954 ועד פרישתו ב-1984. ארדש חידש את החשיבה הכלכלית ובמקביל הניח את הבסיס לתהליך הרפורמה הכלכלית. ארדש היה חבר בוועדת המערכת של כתבי העת Acta Oeconomica וה-Economic Review.

== עבודותיו החשובות יותר ==
* תולדות התיאוריות הכלכליות (הערה ראשונה, 1950, 1951)
* תוספות לתיאוריה של כסף הון מודרני, תנודות מחזוריות ומשברים כלכליים (בודפשט, 1966, מהדורה מתוקנת ומורחבת: 1974, באנגלית 1971)
* שכר, רווח, מיסוי. שיעורים בנושאים שנויים במחלוקת בכלכלה הפוליטית של הקפיטליזם (בודפשט 1982)
* Prices and profits in the US economy of the Seventies (מחירים ורווחים בכלכלה האמריקאית של שנות השבעים (עם פרנץ מולנאר, בודפשט, 1979))
* Wages, profit, taxation. Studies on controversial issues of the political economy of capitalism (שכר, רווח, מיסוי. מחקרים בנושאים שנויים במחלוקת של הכלכלה הפוליטית של הקפיטליזם (בודפשט, 1982))
* אינפלציה ומשברים בכלכלה האמריקאית של שנות השבעים (בדפשט, 1982, באנגלית, 1990).

== פרסים ==
* פרס המדינה של הרפובליקה העממית ההונגרית (1980) - על הישגיו בחקר הסוגיות הכלכליות התאורטיות של הקפיטליזם המודרני.

== לקריאה נוספת ==
* [http://mek.oszk.hu/00300/00355/html/ABC03609/03871.htm לקסיקון ביוגרפי הונגרי 1900–1990.] עורכת ראשית: אגנש קניירש. בודפשט, 2001, Arcanum.

==קישורים חיצוניים==

== הערות שוליים ==

קטגוריה:כלכלנים יהודים הונגרים
קטגוריה:מהנדסים יהודים הונגרים
קטגוריה:חברי האקדמיה ההונגרית למדעים
קטגוריה:יהודים זוכי פרס המדינה
קטגוריה:יהודים חברי האקדמיה ההונגרית למדעים
קטגוריה:כלכלנים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1910
קטגוריה:הונגרים שנפטרו ב-1990
נינסון

נִינְסוּן (Ninsun, בכתב יתדות: 𒀭𒊩𒌆𒄢; נקראת גם נינסומון Ninsumun – "גבירת הפרות") היא אלת פרות הבר במיתולוגיה המסופוטמית. היא מוכרת יותר כאימו של גילגמש וכאשתו של המלך לוגלבנדה, ומופיעה בתפקיד האם והאישה באפוס גילגמש.

נינסון הייתה אלת העיר ארך, שם היא גרה<ref>האלים המסופוטמיים, בגרסאותיהן המוקדמות יותר, היו משויכים בעיקר לערים מסוימות. למשל מרדוך, היה שייך לעיר הבירה של בבל בלבד, עד שהפך למלך כל האלים כאשר בבל נהפכה למרכז התרבות.</ref>, אך עבדו אותה גם בערים מסופוטמיות אחרות כגון ניפור ואור.

הקשר בין נינסון לבין בנה גילגמש משתנה בגרסאות השונות של האפוס. בגרסה בבלית מסוימת, נינסון מייעצת לבנה, מופיעה בחלומותיו, מבקשת מאל השמש שָמָש שיגן על גילגמש ומקבלת את אנכידו כבן משפחתה. בגרסאות בבליות מוקדמות יותר, התפקיד של נינסון הוא יותר פסיבי, בעוד בגרסה החתית השמיטו לחלוטין את נינסון. האלה נוכחת גם בגרסאות שומריות ישנות יותר, כגון גילגמש ופר השמיים, ובנוסף לכך מיתוס מוקדם מאוד של המפגש בין האלה נינסון ללוגלבנדה, בעלה, וחתונתם.

מלכים רבים מהתקופה השלישית של אור התייחסו לנינסון בתור אמם<ref></ref>, ולגילגמש בתור אחיהם, כדי לטעון שהם ראויים למלוך על מסופוטמיה.

==קישורים חיצוניים==
בימים הרחוקים ההם - אנתולוגיה משירת המזרח הקדום, ש.שפרה ויעקב קליין, הוצאת עם עובד, 1996

==הערה==
תאגיד אקס

תאגיד אקס (באנגלית: X Corp.) הוא תאגיד טכנולוגיה אמריקאי שהוקם על ידי איש העסקים אילון מאסק בשנת 2023 כמיתוג מחדש של "טוויטר בע"מ", חברת האם של טוויטר.

תאגיד אקס הוא חברת האם של הרשת החברתית אקס (לשעבר טוויטר), והתאגיד עצמו הוא חברה בת בבעלות מלאה של תאגיד אקס החזקות, שבעצמו בבעלות מאסק.

==היסטוריה==
באפריל 2022, מסמכים ציבוריים שהוגשו להוועדה לניירות ערך ולבורסות של ארצות הברית חשפו שמאסק רשם שלושה גופים מסחריים במדינת דלאוור, כולם תחת השם "אקס החזקות" (X Holdings).לפי הרישום בוועדה, אחת מהחברות נועדה למיזוג חברות עם "טוויטר בע"מ" (Twitter Inc), בעוד השנייה נועדה לשמש חברת אם לחברות שמוזגו. החברה השלישית נועדה לרישום על הלוואה של 13 מיליארד דולר ממספר בנקים כדי לקנות את טוויטר.<ref name="SlateInfo"></ref> מאסק השתמש בשם "אקס" בעבר לבנק דיגיטלי שהוא ייסד ב-1999, X.com. במרץ 2000, X.com התאחד עם חברת הטכנולוגיה Confinity כדי ליצור את PayPal. ביולי 2017 מאסק רכש מ-PayPal או שם התחום X.com תמורת סכום לא ידוע.

באוקטובר 2022, מאסק רכש את טוויטר בע"מ תמורת 44 מיליארד דולר לאחר מאבק משפטי עם הבעלים הקודמים. במרץ 2023, מאסק איחד את שלושת תאגידי אקס לתאגיד אחד, אקס החזקות, שרשום במדינת נבדה. במאי של אותה שנה, מאסק מינה את אשת השיווק לינדה יקרינו, לשעבר האחראית על פרסום ושיווק בקומקאסט, כמנכ"לית החברה החדשה.

==קישורים חיצוניים==

* 

==הערות שוליים==

קטגוריה:טוויטר
קטגוריה:אילון מאסק
קטגוריה:חברות החזקות
קטגוריה:חברות שהוקמו בשנות ה-2020
אף ברי

אף ברי הוא מונח המוזכר בספר איוב, לפי פרשנות מקובלת אחת הוא מלאך הממונה על הגשמים, אך לפי פרשנים אחרים אין זה שם עצם כלל, אלא מילת הסבר – "אפילו כשיהיה האוויר ברור".

==אזכורים==
בספר איוב (פרק לז) מתוארות פעולות ה' בבריאה, בפסוק יא נכתב: לפי רש"י הוא "שם מלאך הממונה על העננים והוא יפיץ ענן מטרו של המקום", האבן עזרא מפרש ש"אף כשיהיה האוויר ברור, יטריח המקום עב" כך שלדבריו אין זה מלאך, רבי אליעזר הקליר כתב שבעתת-גשם המיועדת לתפילת מוסף של שמיני עצרת בשם אף ברי אותת ושם הפייטן מבקש מה' שיפקוד על המלאך להוריד גשמים בעיתם.

בכתב יד המבאר את הפיוט של הקלירי נקרא שמו "ברי" בלבד ללא המילה "אף" הכותב מבאר את שמו: לכך נקרא שמו ברי, לפי שכשרואה שמיים ברים ונקיים מייד יטריח עצמו להעביב, כך גם על מצבתו של רבי ברוך אבי מהר"ם מרוטנבורג נכתב "ביום שלג ברי" במובן של ביום שלג של ברי, כך גם פירש הערוגות הבושם פיוט של רבי יוסף אבן אביתור.

יש שכתבו שהמלאך נקרא "אף" כשמדובר בגשמי קללה ו"ברי" כשמדובר בגשמי ברכה.

בפירוש המיוחס לרש"י נכתב ששם המלאך הוא רידיא, בתיקוני זוהר נכתב שהמלאך האחראי על הגשם הוא מטטרון.

==קישורים חיצוניים==
* משה דוד קאסוטו (עורך), אנציקלופדיה מקראית, כרך א, ירושלים: מוסד ביאליק תש"י, ערך "אף ברי" (טור 494), 
* אברהם פרנקל, "[https://www.machonso.org/hamaayan/?gilayon=57&id=1697 מצבת רבי ברוך, אבי מהר"ם מרוטנבורג]", המעין 233 [ס, ג] (ניסן תש"פ), עמ' 82–83.
* 
==הערות שוליים==

קטגוריה:איוב
קטגוריה:מלאכים ביהדות
מחדלי ההפריה באסותא

מחדלי ההפריה באסותא היו שורת מחדלים שהתרחשו בבית החולים אסותא ראשון לציון ובבית החולים אסותא רמת החייל והתפרסמו בשנים 2022–2023.

==פרשת החלפת העוברים==
ב-14 בספטמבר 2022 פורסם כי התגלה בבדיקה גנטית שלאישה בהיריון מתקדם (בשבוע 30) שהעובר שהוחזר לרחמה באסותא ראשון לציון אינו קשור לה ולבן זוגה באופן גנטי. בעקבות הפרסום החליט משרד הבריאות להקים מיידית ועדת בדיקה (בראשות פרופ' עמי פישמן) ולזמן עשרות נשים לבדיקות על מנת לאתר את ההורים הגנטיים של העובר. כשלושה ימים לאחר מכן, ב-17 בספטמבר נאסר על המרכז הרפואי לקבל מטופלות חדשות למחלקת ה-IVF (ההפריה חוץ-גופית).

בזמן החיפושים אחר ההורים הגנטיים, התינוקת נולדה ב-26 באוקטובר. היולדת היא זו שגידלה את התינוקת עם לידתה, ואף התחננה להמשיך ולגדל אותה - בניגוד לבית החולים שהמשיך את החיפושים אחר ההורים הגנטיים. בעת הלידה ההורים נרשמו במשרד הפנים כהורי הילדה. ב-29 בינואר 2023 בית המשפט המחוזי מרכז דחה את ערעור ההורים, והורה על ביצוע בדיקות גנטיות לחמישה זוגות ואם יחידנית הטוענים לקשר גנטי עם התינוקת. ב-8 במרץ בית המשפט העליון החליט שלא לקיים יותר בדיקות גנטיות לזוגות אחרים. ב-6 באוגוסט 2023 החליט בית המשפט המחוזי מרכז, בעקבות ממצאי ועדת הבדיקה של משרד הבריאות, לאפשר בדיקה גנטית לזוג נוסף. ההורים הלא-ביולוגיים עתרו לבג"ץ. ב-6 בספטמבר 2023 החליט בית המשפט העליון לדחות את ערעורם ולאפשר את ביצוע בדיקת ה-DNA במטרה לבדוק התאמה בין הזוג הנוסף לבין התינוקת. ב-7 במרץ 2024 פורסם כי חצי שנה קודם לכן נמצאו זוג ההורים הגנטיים של התינוקת שעמדה במוקד הפרשה<ref></ref>.

==מחדלים נוספים==
ב-11 בפברואר 2023 פורסם על מחדל נוסף ביחידת ההפריה בבית החולים אסותא רמת החייל. במקרה זה התרחשה תקלה בתמיסות בהן הושרו ביציות מופרות. כתוצאה מהתקלה, הביציות לא התפתחו והמטופלות הזדקקו לטיפולים נוספים. על בית החולים נמתחה ביקורת רבה על כך שהתעכב עם הדיווחים ואף שינה גרסאות.

ב-19 במאי 2023 פורסם על מחדל נוסף באסותא רמת החייל. פורסם כי ילד שנולד בדצמבר 2018 אינו תואם מבחינה גנטית לאביו. בית החולים מסר כי ייתכן שהיה עירוב של תרומת זרע. המקרה התפרסם לאור יוזמת ההורים ובבדיקה עצמאית.

==תגובת משרד הבריאות==
לאחר שימוע שנערך בעקבות המקרה הראשון, ב-27 בנובמבר 2022 מנכ"ל משרד הבריאות, פרופ' נחמן אש וראש חטיבת רפואה ד"ר הגר מזרחי הכריזו על צמצום היקף הפעילות המחלקה. ב-20 ביולי 2023 משרד הבריאות אסר על אסותא רמת החייל לקלוט עוד מטופלות חדשות במחלקה. באסותא הגיבו כי מדובר בפגיעה מיותרת ומפלה בציבור המטופלות. באותו החודש משרד הבריאות המליץ להגביל את מספר מחזורי הטיפול בכל יחידה להפריה חוץ גופית ל-8,000 לכל היותר על מנת לצמצם את העומס על המחלקות השונות.

== הערות שוליים ==

קטגוריה:ישראל: בריאות ורפואה
קטגוריה:2023 בישראל
קטגוריה:2022 בישראל
קטגוריה:אסותא מרכזים רפואיים
אדיסון אסקונה

אדיסון אלכסנדר אסקונה ולס (נולד ב-21 בנובמבר 2003) הוא כדורגלן דומיניקני המשחק בעמדת הקשר באינטר מיאמי מה-MLS ובנבחרת הרפובליקה הדומיניקנית.

== קריירה ==
בנובמבר 2020, אסקונה היה מועמד לפרס "שחקן הצעיר של העונה בליגת ה-USL" הוא כבש שלושה שערים בעונתו הראשונה במועדון.

ב-26 בינואר 2021, אינטר מיאמי הודיעה על צירופו של אסקונה כשחקן בית. ב-2 במאי 2021, ערך אסקונה את הופעת הבכורה שלו ב-MLS נגד נאשוויל והפך לשחקן הביתי הראשון של אינטר מיאמי ששיחק ב-MLS.
ביולי 2022, אסקונה הושאל למועדון אל פאסו לוקומוטיב מליגת ה-USL, לשארית עונת 2022.

== נבחרת לאומית ==
ב-28 באוקטובר 2020, אסקונה זומן לסגל נבחרת הרפובליקה הדומיניקנית הבוגרת. הוא ערך את הופעת הבכורה שלו בנבחרת ב-19 בינואר 2021, במשחק ידידות מול נבחרת פוארטו ריקו, בו הפסידה הרפובליקה הדומיניקנית 1-0.

נכלל בסגל הנבחרת האולימפית של הרפובליקה הדומיניקנית לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:הרפובליקה הדומיניקנית: כדורגלנים
קטגוריה:הרפובליקה הדומיניקנית: קשרי כדורגל
קטגוריה:כדורגלני אינטר מיאמי
קטגוריה:כדורגלנים מהרפובליקה הדומיניקנית באולימפיאדת פריז (2024)
קטגוריה:ספורטאים זרים בארצות הברית
קטגוריה:אישים מהרפובליקה הדומיניקנית שנולדו ב-2003
אוליבר שמידהאוזר

אוליבר שמידהאוזר דה לה קרוס (נולד ב-2 ביוני 2004) הוא כדורגלן דומיניקני המשחק בעמדת החלוץ עבור קבוצת המילואים של אוסטריה וינה.

== קריירה ==
בשנת 2022, שמידהאוזר הצטרף לאקדמיית הנוער של קבוצת ר.ב. לייפציג הגרמנית. ב-2023, הוא זכה לעניין ממחלקת הנוער של קבוצת הסרייה א' האיטלקית אינטר מילאנו.

== נבחרת לאומית ==
שמידהאוזר ייצג את נבחרת הרפובליקה הדומיניקנית עד גיל 20, בגביע העולם בכדורגל עד גיל 20 ב-2023.<ref></ref>

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:הרפובליקה הדומיניקנית: כדורגלנים
קטגוריה:חלוצי כדורגל שווייצרים
קטגוריה:הרפובליקה הדומיניקנית: חלוצי כדורגל
קטגוריה:ספורטאים שווייצרים בגרמניה
קטגוריה:ספורטאים זרים בגרמניה
קטגוריה:ספורטאים זרים באוסטריה
קטגוריה:אישים מהרפובליקה הדומיניקנית שנולדו ב-2004
קטגוריה:שווייצרים שנולדו ב-2004
סידני פרסטון אוסבורן

סידני פרסטון אוסבורן (באנגלית: Sidney Preston Osborn; ) היה פוליטיקאי אמריקאי מאריזונה, איש המפלגה הדמוקרטית, שכיהן כמזכיר המדינה הראשון של אריזונה בשנים 1912–1919, וכמושל אריזונה השביעי משנת 1941 ועד מותו. נכון להיום הוא מושל אריזונה היחידי שנבחר לארבע תקופות כהונה רצופות (עד 1968 כיהנו מושלי אריזונה בתקופות כהונה של שנתיים ללא הגבלת כהונה, כאשר אז שונה משך תקופת כהונת המושל לארבע שנים, וב-1992 הוטלה הגבלת כהונה של לא יותר משתי תקופות כהונה רצופות). לאחר תומאס אדוארד קמפבל, אוסבורן הוא מושל אריזונה השני שנולד על אדמתה.
==ראשית חייו==
סידני פרסטון אוסבורן נולד בפיניקס, טריטוריית אריזונה. ב-1898 הוא עבד כעוזר פרלמנטרי זוטר , תפקיד שהיה שמור לנערים בחופשת הלימודים, בבית המחוקקים של הטריטוריה, ובשנים 1903–1905 כמזכירו של נציג הטריטוריה לקונגרס של ארצות הברית ג'ון פרנק וילסון. לזמן מה עבד אוסבורן כעיתונאי וכעורך עיתון. ב-1910 הוא שימש כנציג לוועידת החוקה של אריזונה.

==קריירה פוליטית==
אל על פי שנבחר שלוש פעמים רצופות כמזכיר המדינה של אריזונה בהפרשי קולות גדולים במהלך העשור השני של המאה ה-20, נחל אוסבורן הצלחה פוליטית מועטה במשך שני העשורים הבאים. הוא נוצח בבחירות המקדימות של המפלגה הדמוקרטית למשרת המושל של 1924, באלו של 1938, ובבחירות המקדימות לסנאט של ארצות הברית מול הנרי פ. אשרסט ב-1934. אף על פי שב-1940 הוא ניצח בבחירות המקדימות למשרת המושל בהפרש קטן יחסית, בבחירות הכלליות של אותה שנה הוא ניצח לאחר שגרף 65 אחוזים מקולות הבוחרים.
==מושל אריזונה==
סגנונו של אוסבורן כמושל אריזונה היה רציני. הדוגמה הטובה ביותר לכך התרחשה ממש בתחילת כהונתו. עם כניסתו לתפקיד, הוא אילץ את בכירי הממשל המדינתי להגיש מכתבי התפטרות חתומים, אך ללא תאריך. במקרה בו אותו בכיר כשל בתפקידו, רשם אוסבורן את התאריך על המכתב והכריז על התפטרותו של אותו בכיר.

במהלך תקופת כהונתו הרביעית סבל אוסבורן ממחלת לו גריג ובקושי היה מסוגל לתקשר עם צוותו. סידני פרסטון אוסבורן נפטר בעת כהונתו ב-25 במאי 1948. במקומו הושבע כמושל מזכיר המדינה של אריזונה, דן אדוארד גארבי. אוסבורן נטמן בבית הקברות גרינוווד שבפיניקס.

על אף סברות רבות, רחוב אוסבורן בפיניקס לא קרוי על שמו. הרחוב נקרא כך לראשונה ב-1900 על שמו של סבו של אוסבורן, ג'ון פרסטון אוסבורן, כאשר סידני פרטסון אוסבורן היה בן 16. ג'ון פרסטון אוסבורן ובנו, אביו של המושל אוסבורן, נרי אוסבורן, כיהנו שניהם כחברי בית המחוקקים של טריטוריית אריזונה.

==לקריאה נוספת==
<div style="direction: ltr;">
* [https://archive.org/details/biographicaldire0001sobe/page/54/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 54.]
</div>

==קישורים חיצוניים==

* [https://www.nga.org/governor/sidney-preston-osborn/ סידני פרסטון אוסבורן] באתר אגודת המושלים הלאומית 
* [https://politicalgraveyard.com/bio/osborn.html#287.03.37 סידני פרסטון אוסבורן] באתר The Political Graveyard 
* 

==הערות שוליים==

קטגוריה:מושלי אריזונה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1884
קטגוריה:אמריקאים שנפטרו ב-1948
סולימאן קוליבאלי

סולימאן קוליבאלי (בצרפתית: Souleymane Coulibaly; נולד ב-26 בדצמבר 2001) הוא כדורגלן איבוארי, המשחק בעמדת הבלם בהפועל חדרה מליגת העל, בהשאלה ממימוסאס שמחוף השנהב, ובנבחרת חוף השנהב.

== קריירת מועדונים ==
קוליבאלי נולד בדיאגו שבמאלי, וגדל בחוף השנהב. החל את קריירת הבוגרים שלו בסטלה קלאב מליגת העל של חוף השנהב.

ב-1 ביולי 2021 חתם במימוסאס מליגת העל של חוף השנהב.

ב-3 באוגוסט 2023, הושאל למשך עונה אחת להפועל חדרה מליגת העל הישראלית.

== נבחרת חוף השנהב ==
ב-27 באוגוסט 2022 ערך את הופעת הבכורה שלו בנבחרת הבוגרת של חוף השנהב בתיקו 0–0 מול בורקינה פאסו, במסגרת מוקדמות אליפות האומות האפריקאיות לשנת 2022.

== תארים ==
* אליפות חוף השנהב (2): 2021/2022, 2022/2023
* הגביע האיווארי (1): 2022/2023

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני מימוסאס
קטגוריה:כדורגלני הפועל חדרה
קטגוריה:כדורגלני נבחרת חוף השנהב
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:איבוארים שנולדו ב-2001
Now I'm Here

"Now I'm Here" (בעברית: "עכשיו אני כאן") הוא שיר של להקת הרוק קווין. השיר נכתב על ידי גיטריסט הלהקה בריאן מיי והיה השיר השישי מאלבומם Sheer Heart Attack משנת 1974. השיר ידוע בריף הקשה וההרמוניות הווקאליות שלו. באנגליה, השיר הגיע למקום ה-11 במצעדים כאשר יצא כסינגל ב-1975. השיר היה אחד המועדפים על הלהקה בהופעות החיות, ובוצע כמעט בכל הופעה חיה מסוף שנת 1974 ועד שנת 1986

==פרטים אודות השיר==
השיר מתבסס על חוויותיו הטובות של בריאן מיי מסיבוב ההופעות של קווין בארצות הברית מוקדם יותר בשנת 1974. מוט דה הופל, שבהם קווין תמכה, הוזכרו בשיר בשורה: "Down in the city, just Hoople and me."
השיר גם הופיע באלבומם משנת 1981 Greatest Hits ובאלבום האוסף Queen Rocks משנת 1997. במרץ 2005, כתב העת Q הציב את השיר במקום ה-33 ברשימת 100 רצועות הגיטרה הגדולות ביותר.

==ביצוע בהופעות חיות==
"Now I'm Here" היה חלק קבוע מסט השירים של הלהקה בהופעות החיות שלהם מ-1974 ועד ה"Magic Tour" משנת 1986 (שהיה גם סיבוב ההופעות האחרון של הלהקה). הוא בוצע לראשונה בסיבוב ההופעות של קידום האלבום Sheer Heart Attack במנצ'סטר ב-30 באוקטובר 1974. בטור הופעות זה, נראה מרקיורי שר את השורה "Now I'm here" בצד אחד של הבמה בין החושך והקרח היבש, ומספר רגעים מאוחר יותר בשורה "Now I'm there", הוא היה "מופיע" בצד השני של הבמה, כאשליה שנוצרה על ידי איש במה לבוש זהה לפרדי. בהערות באלבום Live Killers נכתב כי השיר נעלם מסט השירים לזמן מה, אך הוצג לאחרונה מחדש. השיר עוצב מחדש כדי לאפשר למרקיורי ליצור אינטראקציה עם הקהל ב"קריאה ותגובה" לשיר יחד. לא ברור מתי השיר ירד ולכמה זמן.
בריאן מיי המשיך לבצע את השיר לבדו כאמן סולו לאחר מותו של מרקיורי בשנת 1991. במופע המחווה לפרדי מרקיורי ב-1992, הצטרף מיי לDef Leppard על הבמה על מנת לבצע את השיר, שהיווה כB-Side לשירם של דף לפארד "Tonight", וגם הגיע למהדורת הדלוקס שלהם ב-"Adrenalize". השיר גם היה השיר הפותח של הרגליים האמריקאיות, האסיאתיות והאוסטרליות מסיור ההופעות של קווין עם אדם למברט מהשנים 2014–2015.

==מיקומי שיא==

==קרדיטים==
*פרדי מרקיורי - שירה וקולות רקע, אורגן האמונד
*בריאן מיי - גיטרה חשמלית, פסנתר וקולות רקע
*רוג'ר טיילור - תופים, כלי הקשה וקולות רקע
*ג'ון דיקון - גיטרה בס

==קישורים חיצוניים==

קטגוריה:שירי 1974
קטגוריה:סינגלים מ-1975
קטגוריה:שירי קווין
קטגוריה:שירים באנגלית
קטגוריה:שירים על ניו יורק (מדינה)
קטגוריה:שירי רוק
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
טרמו קאוטס

טרמו קאוטס (באסטונית: Tarmo Kõuts; נולד ב-27 בנובמבר 1953) הוא איש צבא ופוליטיקאי אסטוני. שימש כמפקד כוחות ההגנה של אסטוניה (מקביל לרמטכ"ל) בין השנים 2000–2006, ולאחר מכן שימש כחבר הריגיקוגו (הפרלמנט האסטוני) מטעם הרשימה המאוחדת פרו פטריה-רס פובליקה בין השנים 2007–2011.

==ביוגרפיה==
קרט נולד ב-3 בדצמבר 1959, בסנדלה שהייתה אז חלק מהרפובליקה הסובייטית הסוציאליסטית האסטונית. ב-1969 הוא סיים את לימודיו התיכוניים והחל ללמוד כימיה. ב-1973 הוא החל לעבוד ככימאי. ב-1978 הוא התגייס לצי הסובייטי ועבר הכשרה כקצין ימי בבית הספר הימי בקלינינגרד. הוא סיים את לימודיו ב-1985, ובשנים הבאות שרת על סיפונן של מספר ספינות בצי הסובייטי.

עם פירוק ברית המועצות, חזר קאוטס למולדתו אסטוניה, ומונה למפקד האקדמיה הימית של הצי האסטוני. הוא כיהן בתפקיד עד 1993. באותה שנה הוא עבר למשמר הגבול האסטוני, ושימש כמפקדו עד שנת 2000. ב-21 בספטמבר של אותה שנה, הוא מונה למפקד כוחות ההגנה של אסטוניה (מקביל לרמטכ"ל). ב-14 בנובמבר 2006 הוא פרש מהצבא במטרה להצטרף לפוליטיקה. הוא הצטרף לרשימה המאוחדת של המפלגות פרו-פטריה ורס-פובליקה (רשימה שהפכה בהמשך למפלגת המולדת). בבחירות ב-2007 הוא נבחר לריגיקוגו (הפרלמנט האסטוני). הוא כיהן בתפקיד למשך קדנציה אחת, ובחר שלא להתמודד בשנית בבחירות ב-2011.

==קישורים חיצוניים==

* 

קטגוריה:אנשי צבא אסטונים
קטגוריה:פוליטיקאים אסטונים
קטגוריה:מפקדי צבאות סדירים בעת החדשה: אישים
קטגוריה:אסטוניה: צבא וביטחון
קטגוריה:אסטונים שנולדו ב-1953
מייקל לייגרטווד

מייקל לייגרטווד (באנגלית: Mikele Leigertwood; נולד ב-12 בנובמבר 1980) הוא כדורגלן עבר אנגלי-אנטיגואי ששיחק בעמדת הקשר.

==קריירת מועדונים==
נולד ברובע אנפילד שבלונדון. לייגרטווד התחיל לשחק כדורגל בקבוצת הנוער של וימבלדון. בסיום עונת בהפסד 1-0 נגד בארנסלי. בנובמבר הושאל ללייטון אוריינט עד לסיום העונה. ערך את הופעת הבכורה שלו בניצחון 0-3 נגד אוקספורד יונייטד.

בתחילת עונת , לייגרטווד התחיל לבסס את עצמו באחת עשרה הפותחת של הקבוצה. ב-1 באוקטובר 2002 כבש את שערו הראשון בווימבלדון נגד פורטסמות' בגביע הליגה.

בינואר חתם בקריסטל פאלאס תמורת 155 אלף פאונד. ב-14 בפברואר 2004 ערך את הופעת הבכורה שלו בקבוצה בניצחון 3-6 נגד סטוק סיטי. היה שותף לעלייה של המועדון לפרמייר ליג. ב-22 בינואר 2005 הבקיע את שער הבכורה שלו במועדון במשחק נגד טוטנהאם הוטספר.

בקיץ חתם לשלוש שנים בשפילד יונייטד. לייגרטווד הפך עד מהרה לשחקן הרכב בקבוצה אולם בתחילת דצמבר של אותה שנה נפצע. לייגרטווד אמנם חזר לשחק כעבור כחודש, אך כעבור זמן קצר נפצע בקרסול.

ב-31 באוגוסט 2007 לייגרטווד חתם בקווינס פארק ריינג'רס תמורת 900 אלף פאונד. יממה לאחר מכן ערך את הופעת הבכורה שלו בקבוצה בהפסד 3-0 לסאות'המפטון. ב-15 בספטמבר הבקיע את שער הבכורה שלו בקבוצה בתיקו 1-1 נגד לסטר סיטי. שבוע לאחר מכן הורחק בתיקו 1-1 נגד ווטפורד. ב-27 בדצמבר הורחק בפעם השנייה בהפסד 2-1 לפלימות' ארגייל, דבר שהביא להרחקו לשלושה משחקים נוספים. ב-2 במרץ 2008 הבקיע צמד בניצחון 0-3 נגד סטוק סיטי.

ב-23 בנובמבר 2010 הושאל לתקופה של חודשיים לרדינג. 4 ימים לאחר מכן ערך את הופעת הבכורה שלו בתיקו 0-0 נגד לידס יונייטד. בתום החודשיים, האריך את תקופת השאלתו לרדינג עד לסיום העונה. ב-29 בינואר 2011 הבקיע את השער הראשון שלו במועדון במשחק נגד סטיבנאג' במסגרת הגביע האנגלי. שבוע לאחר מכן הורחק לאחר שהכה שחקן יריב והורחק לשלושה משחקים. במאי חתם בקבוצה על חוזה לשלוש שנים. בעונה זו, לייגרטווד היה שותף לחזרה של המועדון לפרמייר ליג אחרי 4 שנים. ב-27 באוקטובר 2012 הבקיע את שער הבכורה שלו בפרמייר ליג בתיקו 3-3 נגד פולהאם.

ביולי חתם בנוטינגהאם פורסט, אך נפצע עוד בטרם החלה העונה ולא שב לשחק.

==קריירה בינלאומית==
ביוני זומן לראשונה לסגל נבחרת אנטיגואה וברבודה. ב-28 באוקטובר 2008 ערך את הופעת הבכורה שלו בנבחרת בהפסד 3-2 ל. במשחק הבא שנערך נגד הבקיע את שער הבכורה שלו בנבחרת.

==לאחר הפרישה==
זמן קצר לאחר הפרישה מונה למאמן מכבי לונדון ליונס. בשנת חזר לאקדמיה של רדינג.

אימן את נבחרת אנגליה במכביה העשרים.

בשנת מונה למאמן נבחרת אנטיגואה וברבודה.

==תארים==
; קריסטל פאלאס
*פלייאוף העלייה לפרמייר ליג: 

; קווינס פארק ריינג'רס
*פוטבול ליג צ'מפיונשיפ: 

; רדינג
*פוטבול ליג צ'מפיונשיפ: 

==קישורים חיצוניים==

==הערות שוליים==

קטגוריה:כדורגלנים אנטיגואים
קטגוריה:כדורגלנים אנגלים
קטגוריה:קשרי כדורגל אנטיגואים
קטגוריה:קשרי כדורגל אנגלים
קטגוריה:לונדון: כדורגלנים
קטגוריה:כדורגלני וימבלדון
קטגוריה:כדורגלני לייטון אוריינט
קטגוריה:כדורגלני קריסטל פאלאס
קטגוריה:כדורגלני שפילד יונייטד
קטגוריה:כדורגלני קווינס פארק ריינג'רס
קטגוריה:כדורגלני רדינג
קטגוריה:כדורגלני נבחרת אנטיגואה וברבודה
קטגוריה:מאמני כדורגל אנגלים
קטגוריה:אנגלים שנולדו ב-1982
מתנה לילדים – השירים שכל הילדים אוהבים

מתנה לילדים – השירים שכל הילדים אוהבים הוא אלבום האולפן ה-16 של הזמרת הישראלית אילנית. את האלבום הוציאה בשנת 1983 לאור חברת התקליטים הד ארצי. זהו אלבומה הראשון שמוקדש לילדים מאז הוצאת בואו ונשיר ביחד ב-1975. הוא מחולק לארבעה חלקים: להיטי ילדים ידועים, שירים לפני השינה, שירי הילדים של אבא ואמא ושירי הילדים של מרים ילן-שטקליס.

== רשימת רצועות ==

== הערות שוליים ==

קטגוריה:אלבומי 1983
קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
שחפית גדולה

שחפית גדולה<ref></ref> (שם מדעי: Thalasseus maximus) היא מין שחפית בסוג תלאסאוס ממשפחת השחפיים. המין אנדמי ליבשת אמריקה, אם כי זוהו פרטים משוטטים באירופה.<ref name="ROTE-BOW">Buckley, P. A. and F. G. Buckley (2020). </ref>

== טקסונומיה ==
השחפית הגדולה תוארה על ידי חוקר הטבע הצרפתי ז'ורז'-לואי לקלר דה בופון ב-1781 ב-Histoire Naturelle des Oiseaux שלו מדגימה ש"נאספה" בקאיין, גיאנה הצרפתית.<ref></ref> הציפור גם הודגמה בתבנית צבע יד שנחרטה על ידי פרנקואה ניקולה מרטינט ב-Planches Enluminées D'Histoire Naturelle שנכתב תחת הפיקוח של אדמה לואי דבנטו ללוות את הכתב של בופון.<ref></ref>

גם התבנית וגם התיאור של בופו לא כללו שם מדעי אבל ב-1783 איש הטבע ההולנדי פיטר בודארט טבע את השם המדעי Sterna maxima בקטלוג מה-Planches Enluminées שלו.

השחפית הגדולה ממוקמת כיום בסוג תלאסאוס שהוגדר על ידי הזואולוג הגרמני פרידריך בואיה ב-1822.

==קישורים חיצוניים==

==הערות שוליים==
סיפור קיץ

סיפור קיץ הוא סרט נעורים ישראלי משנת 2004 בכתיבה ובימוי של שמואל חיימוביץ', עם קוסטה קפלן ואיה קורן בתפקידים הראשיים.

העלילה מתרחשת במושב בחופש הגדול בשנת 1982, מלחמת לבנון הראשונה. במושב בו רוב הגברים התגייסו, נער בן 13 מחלק דואר ומתאהב בצעירה חולת לב.
==תקציר העלילה==
קיץ 1982, גל (קוסטה קפלן) הוא נער בן 13 הגר במושב ועובד כמחלק דואר היות שהמחלק הקבוע נמצא במלחמה בלבנון כמו גברים רבים במושב. מנהלת סניף הדואר היא עליזה (תיקי דיין) וגם לה יש בן במלחמה.

שני חיילים מגיעים למושב ומחפשים את עובדיה גואטה (משה פולקנפליק) שהוכרז כעריק. אנשי הכפר מסרבים להראות להם את מגוריו ורק גל מתנדב לכך והם באים ואוזקים את עובדיה לקול צעקות אשתו (ריימונד אמסלם) ואיומיו של גואטה כלפי גל כי "יגמור אתו את החשבון".

הגרוש דדון (אלברט אילוז) מנסה להתחיל עם האלמנה מרים עטייה (אוולין הגואל) אך היא דוחה אותו.

חיה לב טוב (איה קורן) היא בחורה יפה בת 20 שנשארת רוב הזמן בביתה היות שהיא סובלת ממום בלב ועליה לעבור ניתוח לב בחו"ל. גל מביא לה מכתבים ותמונות של חיילים מלבנון אתם היא מתכתבת. היא רוצה בעיקר ליצור קשר עם החייל משה מנדלבאום (גיל ויינברג) ששולח לה מכתבים וצילומים. הוא מבטיח שיגיע אליה אך היא מחכה לשווא. גל וחברו בועז (איתמר כהן) מחליטים להסתנן ללבנון ולחפש שם את משה. הם מוצאים שם חייל שדומה למשה שמצטלם וגל בטוח שתמונת "משה" תעודד את רוחה ממש כמו בסיפור פרח לב הזהב שהוא מקריא לאחותו מיכלי.

גל חוזר למושב ומסתבר שחיה התעלפה והועברה לבית חולים שם מחליטים לנתחה. הוא מצליח להגיע לחדר הניתוח לפני שמרדימים אותה ומראה לה את תמונתו של משה והיא מחייכת. חיה לא שורדת את הניתוח.

קצין נפגעים (נבו קמחי) מגיע למושב ומבשר לעליזה כי בנה נפל בלבנון.

משה מנדלבאום מצליח להגיע למושב לפגוש את חיה אבל גל מוביל אותו אל קברה.

== פסקול הסרט ==
את המוזיקה המקורית של הסרט הלחין יונתן בר גיורא. בפסקול הסרט נכללים גם שני שירים מקוריים. "Always So High" (מילים - שמואל חיימוביץ, לחן יונתן בר גיורא) בביצוע שמואל חיימוביץ ודיקלה ברקאי, ו"צא לדרך" (מילים שמואל חיימוביץ, לחן ערן צור) בביצוע ערן צור.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קוסטה קפלן
|גל
|
|-
|אוהד שחר
|אבא של גל
|
|-
|איה קורן
|חיה לב טוב
|
|-
|מאיה אנגלר
|אמא של חיה
|
|-
|תיקי דיין
|עליזה
|מנהלת סניף דואר
|-
|איתמר כהן
|בועז
|-
|אלברט אילוז
|דדון
|
|-
|אוולין הגואל
|מרים עטיה
|
|-
|שרה פון שוורצה
|אמא של גל
|
|-
|משה פולקנפליק
|עובדיה גואטה
|
|-
|ריימונד אמסלם
|אשתו של גואטה
|
|-
|דני שטג
|טייס ריסוס
|
|-
|עדן כץ
|רונית
|חברה של גל
|-
|מיכל גייר
|מיכלי
|אחותו של גל
|-
|גיל ויינברג
|משה מנדלבאום
|חייל
|-

|}

==קישורים חיצוניים==

*[https://www.youtube.com/watch?v=TRUz-yfAiww קדימון לסיפור קיץ], באתר יוטיוב

==הערות שוליים==

קטגוריה:סרטי 2004
קטגוריה:סרטים ישראליים משנת 2004
קטגוריה:סרטים בעברית
קטגוריה:סרטים ישראליים
קטגוריה:סרטי נעורים ישראליים
אדית גיטינס

אדית גיטינס (באנגלית: Edith Gittins; 1845 – 7 באוגוסט 1910) הייתה אמנית ורפורמטורית חברתית אנגלית, מעורבת באופן פעיל בקידום זכויות נשים. היא הייתה מייסדת האגודה הליברלית לנשים של לסטר בשנת 1886 ותמכה באגודת זכות הבחירה לנשים של לסטר. היא הייתה אמנית צבעי מים שהוכשרה על ידי ויליאם מוריס.

== ביוגרפיה ==
גיטינס נולדה בלסטר בשנת 1845, בתו של סוחר תירס וקמח, אדוארד גיטינס, והשלישית מבין חמישה ילדים. <ref>Crawford, Elizabeth (15 April 2013). The Women's Suffrage Movement in Britain and Ireland: A Regional Survey. Routledge. p. 77.</ref> היא התחנכה על ידי מיס דרייטון, שרבים מתלמידיה הפכו לנשים בולטות של לסטר. <ref>enkins, Jess (September 2008). "Local Artist remembered at Great Meeting" (PDF). Great Meeting Chapel Newsletter. Archived from the original</ref> היא הייתה חברה פעילה בקפלה האוניטארית, לימדה בבית הספר של יום ראשון במשך למעלה מארבעים שנה. <ref>Forward Sisters! Local Women in Politics" (PDF). Leicestershire County Council.</ref>
בית הספר בקובנטרי
אמנית צבעי מים ומורה לרישום, הציגה כמה ציורי נוף באקדמיה המלכותית לאמנויות ובמוזיאון והגלריה לאמנות בניו ווק (לימים המוזיאון והגלריה לאמנות של לסטר), שם יש כמה מצבעי מים שלה.

גיטינס עזרה לייסד סניף מקומי של "אגודת קירל", ארגון ארצי שהוקם ב-1877 במטרה להביא אמנות וספרים לעניים ממעמד הפועלים, תחת הסיסמה 'הבא את היופי לעם הביתה'. היא הייתה פעילה לבחירת נשים, בשנת 1886 היא הייתה חברה מייסדת של המועצה הלאומית לנשים של לסטר ואגודות נשים נוספות. <ref>Newitt, Ned. "The Who's Who of Radical Leicester".</ref>

היא הייתה פעילה בהפגנות - ביוני 1908, היא הצטרפה ל-10,000 נשים במצעד בלונדון, ואחר כך כתבה ב"לסטר פיוניר" מאמר על חשיבות האירוע.

גיטינס נפטרה בשנת 1910, והותירה את הונה הגדול לאחייניות ואחיינים וכן למטרות מקומיות.<ref>"Statuette of Ethelfloeda, Queen of the Mercians". Public Monuments and Sculpture Association. Archived from the original</ref>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1845
קטגוריה:נפטרות ב-1910
לאסלו גאבור

לאסלו גאבור (במקור גולדשטיין, בהונגרית: Gábor László; דברצן, 22 בנובמבר 1910<ref></ref> – בודפשט, 28 באוקטובר 1981) היה אדריכל יהודי-הונגרי, פרופסור באוניברסיטה, חבר באקדמיה ההונגרית למדעים וזוכה פרס המדינה (1965) (פרס המדינה של הרפובליקה העממית ההונגרית היה פרס ממלכתי גבוה שהוקם על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום).

== קורות חייו ==
לאסלו גאבור נולד במשפחה יהודית כבנם השני של ינה גאבור (גולדשטיין עד 1881) עורך הדין ושל מרגיט קרדוש (במקור כ"ץ).<ref></ref> סבו וסבתו מצד אביו היו מרקוס גולדשטיין (1857–1902)<ref></ref> סוחר ושרולטה פרייס, סבו וסבתו מצד אמו היו עורך הדין ד"ר שמו (שמואל) קרדוש (כ"ץ) ומלווין אנגלנדר. הוא השלים את לימודיו האקדמיים באוניברסיטה המלכותית יוזף לטכנולוגיה, (שמה היום אוניברסיטת בודפשט לטכנולוגיה ולכלכלה), שם קיבל תואר ב-1933. תחילה עבד לבד כעצמאי. קורותיו והישרדותו בתקופת השואה לא ידועים. בשנת 1948 היה ראש אגף במשרד הבינוי. מאוקטובר 1949 ועד פרישתו ביוני 1981 היה פרופסור באוניברסיטת בודפשט לטכנולוגיה ולכלכלה. ב-1973 נבחר כחבר נספח באקדמיה ההונגרית למדעים, ומאוחר יותר, ב-1979, לחבר מן המניין.

== עבודותיו ==
הוא כתב מספר ספרי לימוד:
* תורת קונסטרוקציית מבנים כרכים 1–4. (בודפשט, 1973-1977)
* שידור וקליטת מידע בבנייה מתועשת (בודפשט, 1979)
* עבודות קירוי גגות ועבודות לוחות מתכת כרכים 1–3. (בודפשט, 1952)

== פרסים ==
* פרס על שם מיקלוש איבל (1963) – על פעילותו כמורה.
* פרס המדינה (1965) – על הביסוס המדעי של תורת קונסטרוקציות מבנים בהונגריה ועל עבודתו ששמה תורת קונסטרוקציית מבנים.

== הנצחתו ==
* על שמו נקראה בית הספר וסדנת הבנייה לאסלו גאבור בעיר גיור.

== לקריאה נוספת ==
* [http://www.gyel.gyor.hu/ הלקסיקון הביוגרפי של העיר גיור]

== הערות שוליים ==

קטגוריה:אדריכלים יהודים הונגרים
קטגוריה:חברי האקדמיה ההונגרית למדעים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:יהודים זוכי פרס המדינה
קטגוריה:ניצולי השואה: הונגריה
קטגוריה:יהודים חברי האקדמיה ההונגרית למדעים
קטגוריה:דברצן: אישים
קטגוריה:הונגרים שנולדו ב-1910
קטגוריה:הונגרים שנפטרו ב-1981
איזובל לילאן גלואג

איזובל לילאן גלואג (באנגלית: Isobel Lilian Gloag 1865 – 1917) הייתה ציירת ויקטוריאנית אנגלית, הידועה בזכות דיוקנאות השמן והאקוורל שלה, כמו גם פוסטרים ועיצובי ויטראז'. <ref>"Benezit Dictionary of Artists". Benezit Dictionary of Artists. 2011.</ref> <ref>Clement, Clara Erskine (1904). Women in the Fine Arts: From the Seventh Century B.C. to the Twentieth Century A.D. Houghton, Mifflin. p. 145.</ref> <ref>Gray, Sara (2009). "Gloag, Isabel Lilian". The Dictionary of British Women Artists. Casemate Publishers. pp. 118–119</ref>

== ביוגרפיה ==
איזובל גלואג נולדה בלונדון, בת להורים סקוטים מפרתשייר. <ref>Greig, James (May 1902). "Isobel Lilian Gloag and her work". The Magazine of Art. Vol. 26. pp. 289–293.</ref> לימודיה המוקדמים בוצעו בבית הספר לאמנות סנט ג'ון, ולאחר מכן למדה בבית הספר סלייד לאמנות.

בריאות לקויה אילצה אותה לשים בצד תוכניות ללימודים קבועים, והיא נכנסה לסטודיו של צייר להדרכה פרטית, בעקבות עבודה במוזיאון סאות' קנזינגטון. לאחר לימודים נוספים אצל רפאל קולין בפריז, היא שבה ללונדון ועד מהרה התקבלה עבודתה באקדמיה המלכותית לאמנויות, שם הציגה בסך הכל 19 יצירות.<ref>Wootton, Sarah (2008). ""Into her Dream he Melted": Women Artists Remodelling Keats". Romanticism and Victorianism on the Net (51)</ref>

היא הייתה חברה נבחרת במכון המלכותי לציירי שמן (ROI) ובמכון המלכותי לציירים בצבעי מים (RI). יצירותיה המוקדמות היו בהשראת האחווה הפרה-רפאליטית, בעוד שיצירות מאוחרות היו מודרניות יותר,

עבודותיה הובאו כדוגמאות לאסתטיקה פוסט-ויקטוריאנית. <ref>Nunn, Pamela Gerrish (2011). "Alienation, Adoption or Adaptation? Aestheticist Paintings by Women". Cahiers victoriens et édouardiens (74): 141–154.</ref> היא הכינה כמה עיצובים עבור אמנית הוויטראז' מרי לוונדס.

לאחר שסבלה מבעיות בריאות לאורך חייה, היא מתה בלונדון ב-5 בינואר 1917, בגיל 51.

עבודתה הוצגה לאחר מותה בתערוכה בגלריות גרפטון, לונדון.

== גלריה ==
<gallery mode="packed" heights="200">
File:The knight and the mermaid.jpg
File:Gloag Four corners to my bed.jpg
File:The Magic Mantle - Isobel Lilian Gloag (color).jpg
</gallery>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1865
קטגוריה:נפטרות ב-1917
תקן ביקורת 210

תקן ביקורת 210 - מכתב התקשרות לביצוע ביקורת של דוחות כספיים הוא תקן ביקורת שפורסם על ידי לשכת רואי החשבון בישראל ועוסק בניסוח מכתב ההתקשרות של רואה חשבון מבקר עם המבוקר שלו טרם התחלת עבודת הביקורת על הדוחות כספיים של המבוקר. בהתאם לכך, התקן כולל מספר הגדרות, הנחיות ודרכי פעולה שעל רואה החשבון לבצע בעת ההתקשרות עם המבוקר, בתוך זאת הנוסח של מכתב ההתקשרות.

התקן אושר ופורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020 ורלוונטי לדוחות הכספיים של שנת 2019 ואילך.

התקן מבוסס ברובו על סעיפים שונים מתקני ביקורת 91, 99, 121 ו-122 (שבוטלו או הותאמו בעקבות תהליך הקודיפיקציה בתקני הביקורת) שעסקו באותו נושא. כמו כן, הוא מבוסס על תקן ביקורת בינלאומי ISA 210 של הפדרציה הבינלאומית של רואי החשבון (IFAC) תוך התאמה לישראל.

== קישורים חיצוניים ==
*[https://icpas.org.il/professional-updates/תקן-ביקורת-ישראל-210/ תקן ביקורת 210], באתר לשכת רואי החשבון

קטגוריה:תקני ביקורת בחשבונאות
ילדי המנורה (ספר)

ילדי המנורה (באנגלית: Children of the Lamp) הוא ספר שנכתב על ידי פיליפ ב' קר . זהו ספר פנטזיה עכשווית המספר את סיפורם של גון ופיליפה שבהיותם בני 12 מגלים את היותם ג'ינים (שדים), ובעזרת דודם נמרוד הם לומדים כיצד להשתמש בכוחותיהם.

== כרכים ==
{| class="wikitable"
|+רשימת כרכים
!מס'
! כותרת
! שנת יציאה
|-
| 1
| הרפתקת אחנאתון
|
|-
| 2
|הג'ינית הכחולה מבבל
|
|-
| 3
| מלך הקוברות מקטמנדו
|
|-
| 4
|סיפורם של השדים הלוחמים
|
|-
| colspan="3" |בסדרה קיימים שלושה ספרים נוספים שלא תורגמו לעברית
|}

== הרפתקאות אחנאתון ==
ג'ון ופיליפה גאנט הם תאומים בני 12 לאמא מוכשרת להפליא, אב אדיב מאוד ושני כלבים שאינם מי שהם נראים. המשפחה חיה חיי מותרות בניו יורק. יום אחד, כששיני הבינה שלהם מופיעות בבת אחת, במהלך ניתוח להוצאת שיני הבינה, הם חולמים את אותו חלום שבו מבקש דודם, נמרוד, שיגיעו ללונדון. הוא אומר להם שהם שדים (ג'ינים). כך מתחילה ההרפתקה של חייהם, בה הם עוברים מקהיר ללונדון, נוסעים בפרארי ורודה ורוכבים על גמלים. הרפתקאותיהם של התאומים רצופות התרגשות כשהם עוברים אימונים בשימוש בכוחות החדשים שלהם, אך גם טומנות בחובן סכנה כשהם נלחמים בשבט העופריתים המרושע ובעיקר במנהיג השבט איבליס. עליהם לשמור על האיזון בין מזל טוב ורע בעולם, ולשחרר שבעים ג'נים עתיקים.

== הג'ינית הכחולה מבבל ==
ג'ון ופיליפה גאנט, הילדים הג'ינים, נשלחים למשימה מסוכנת של הצלת ספר בעל עוצמה אדירה שנפל לידיים לא נכונות. פיליפה נחטפת, ג'ון נשלח לחלץ אותה ולעזרתו נחלץ גם המשרת קטוע היד רוגנרוטן. רקשאסאס, הג'ין במנורה, ודריוס, נער מצרי בן 12, שמעריץ את אלוף מרוצי המכוניות מיכאל שומכר ועל אף גילו הצעיר, משמש כנהג הצמוד של החבורה המוזרה.

בדרכם לחלץ את פיליפה מהמקום בו היא כלואה, עוברות על הקבוצה הרפתקאות מוזרות, כולל היתקלות לא נעימה עם שני שדים מדבריים רבי-עוצמה ומרושעים עד מאוד, ארוחת צהריים לא שגרתית והתמודדות מול ניסיונות עיקשים לעצור את התקדמותם.

האם יצליחו ג'ון והחברים להתגבר על הקשיים ולהחזיר את פיליפה לניו-יורק בריאה ושלמה?

== מלך הקוברות מקטמנדו ==
פורצים מסתוריים שחודרים אל ביתם באישון לילה וכמה מקרי מוות כתוצאה מהכשות נחש קטלניות סוחפים את הילדים הג'ינים, ג'ון ופיליפה גאנט, להרפתקה אדירה ומסוכנת. הפעם מצטרף אליהם באקחוס, חברם הג'ין האמיץ, שמסתבך בעניין לא לגמרי חוקי, וזקוק לעזרתם.
קטגוריה:סדרות ספרי פנטזיה
מוד גודמן

מוד גודמן (באנגלית: Maude Goodman; 1853–1938) הייתה ציירת בריטית.

== ביוגרפיה ==
מוד גודמן נולדה במנצ'סטר, אנגליה, להורים יהודים, בשנת 1853. היא נקראה מטילדה בלידתה. בשל מות אמה הביולוגית, היא גדלה במשפחה יהודית אחרת, שעודדו אותה לעסוק בחינוך לאמנות.<ref>Sara Gray (2009). The Dictionary of British Women Artists. The Lutterworth Press.</ref>
זמן מנוחה
גודמן למדה אמנות בלונדון בבית הספר לאמנות בדרום קנזינגטון – הקולג' המלכותי לאמנות (RCA). היא הייתה תלמידתו של אדוארד פוינטר וגם למדה ניתן לראות את הסגנון האמנותי של פוינטר באמנותה של גודמן, כמו גם השפעות ואמצעים אמנותיים של אמנים פרה-רפאליטים בני זמנה שאיתם התחברה.

לאחר שזכתה ב'פרס המלכה' לאמנות בשנת 1873<ref>Art Journal, 1874, page 29.</ref> ולאחר שסיימה את לימודיה, החלה גודמן לפרוח כאמנית בשנת 1874. היא הציגה את עבודת השמן הראשונה שלה על בד בתערוכת הקיץ של האקדמיה המלכותית בלונדון<ref>Sara Gray (2009). The Dictionary of British Women Artists. The Lutterworth Press</ref> זו הייתה הראשונה מבין 54 יצירות שגודמן הציגה שם בקביעות עד 1901. גודמן הציגה במהלך הקריירה שלה גם בתערוכות ובגלריות אחרות, כולל בגלריה גרוסוונור, המכון המלכותי לציירים בצבעי מים (RI), האגודה המלכותית לאמנים בברמינגהם (RBSA), והגלריה לאמנות ווקר בליברפול.

בשנת 1876, ויליאם מייקל רוזטי, אחיו של הצייר הפרה-רפאליטי דנטה גבריאל רוזטי, העיר כי יש משהו "מעל השכיח בצבע ובגוון" בעבודתה של מוד.<ref>"The Academy" 1876.</ref> מאז שחתמה על ציוריה "M. Goodman", בתחילת הקריירה שלה, החתימה הובילה לאי הבנה וכתוצאה מכך היא כונתה בשם מר מ. גודמן. האמנות שלה קיבלה ביקורת חיובית, אולם לאחר שהסתבר שהשם הוא שמה של אמנית אשה היא לא הוזכרה בביקורות החיוביות.
שירה, 1895
גודמן התחתנה עם ארתור סקינס ב-1882 אך המשיכה לקרוא לעצמה כציירת בשם נעוריה.<ref>"Postcards from the Nursery", by Dawn and Peter Cope, page 132.</ref>

גודמן הציגה את עבודותיה בארמון האמנויות היפות (MSI) בתערוכה העולמית ב-1893 בשיקגו, אילינוי.<ref>Nichols, K. L. "Women's Art at the World's Columbian Fair & Exposition, Chicago 1893"</ref>

גודמן איירה מהדורות שונות של ספרי ילדים וגלויות, כאשר שתיים מהן הכילו קטעי שירה שתרם בעלה, ארתור סקינס.<ref>TuckDB Ephemera TuckDB Ephemera site</ref>

העיתון The Illustrated London News קנה הדפסים צבעוניים של עבודות של גודמן למוספיו בשנת 1904, גם מגזינים של Weldon's Ladies הפיקו הדפסים רבים בשחור-לבן של יצירותיה, כהשלמות למגזינים שלהם.

עם זאת, הציור הוויקטוריאני בכלל יצא מהאופנה לאחר תחילת המאה העשרים, ועם עליית הארט נובו חלה ירידה בעניין באמנות כמו זו של מוד גודמן.

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ציירות יהודיות
קטגוריה:ילידות 1853
קטגוריה:נפטרות ב-1938
צ'ארלי קירק

צ'ארלי קירק (באנגלית: Charles J. Kirk; נולד ב-14 באוקטובר 1993) הוא פעיל חברתי שמרן אמריקאי, סופר ומנחה תוכנית רדיו, שייסד ביחד עם ביל מונטגמרי ב-2012 את Turning Point USA. קירק הוא המנכ"ל של הארגונים ו-. קירק חבר גם בוועד המנהל של .

==ביוגרפיה==
קירק נולד בפרבר של שיקגו ארלינגטון הייטס לאב ארכיטקט ואם יועצת בריאות נפשית. בילדותו היה Eagle Scout בתנועת הצופים של ארצות הברית. בשנת 2010, בזמן שלמד בבית הספר התיכון, התנדב לקמפיין של מארק קירק בבחירות לסנאט של ארצות הברית.
בשנתו האחרונה כתב בחדשות ברייטברט כתבה אודות ההטייה הליברלית בספרים שמלמדים בבית הספר. בעקבות הכתבה הוזמן להופיע בתוכנית ברשת פוקס עסקים.

קירק הוזמן לדבר באירוע "Youth Empowerment Day" באוניברסיטת בנדיקטין, שם פגש את ביל מונטגמרי שדרבן אותו לעסוק באקטיביזם פוליטי במשרה מלאה. עקב כך, ב-2012 את Turning Point USA

בגלל עיסוקיו הפוליטיים, נשר קירק ממכללת הארפר בה למד.

==ספריו==
* 2016: Time for a Turning Point: Setting a Course Toward Free Markets and Limited Government for Future Generations
* 2018: Campus Battlefield: How Conservatives Can WIN the Battle on Campus and Why It Matters
* 2020: The MAGA Doctrine: The Only Ideas That Will Win the Future
* 2022: The College Scam: How America's Universities Are Bankrupting and Brainwashing Away the Future of America's Youth

==חיים אישיים==
קירק הוא נוצרי אוונגליסטי, נשוי ולו ילדה אחת.

==קישורים חיצוניים==

*
*

== הערות שוליים ==

קטגוריה:פעילים חברתיים אמריקאים
קטגוריה:אמריקאים שנולדו ב-1993
אמארי ואחוות הלילה (ספר)

אמארי ואחוות הלילה (באנגלית: Amari And The Night Brothers) הוא ספר פנטזיה לילדים שנכתב על ידי ב"ב אלסטון, ויצא לאור בישראל בנובמבר 2022. הוא יצא בישראל בהוצאת כתר. עלילת הספר עוסקת בעיקר בנערה אמארי פיטרס אשר מגלה עולם סודי של על טבעי, ומצטרפת איליו במטרה להציל את אחיה שנעלם. לספר יצא המשך במאי 2023. את שני הספרים תרגמה מאנגלית יעל אכמון. הספר זכה לביקורות טובות.

== עלילה ==
הספר מספר על נערה צעירה הסובלת מביריונות בשם אמארי פיטרס. לאחר שאחיה נעלם וכולם מאבדים תקווה לשובו, אמארי מקבלת זימון למחלקת החקירות העל טבעיות. היא מגלה שיצורים אגדיים, כמו המפלצת מלוך נס, הקראקן, ועוד יצורים על טבעיים אחרים אמיתיים.

היא פוגשת ומתיידת עם נערה אחרת בשם אלזי רודריגז, ילדה גאונה וממציאה ששיכת לגזע העתיק שכמעט נכחד "אנשי הדרקון", דרקונים שהיו מסוגלים להפוך לאנושיים ולהפך. במהלך טקס הקבלה ללשכה, כל מועמד מקבל כח על. אלזי הופכת לגאונת על, ואילו מתברר שהכישרון של אמארי הוא לא חוקי: היא הופכת לקוסמת, למרות שהקסם הוצא מהחוק לפני שנים רבות בגלל אחוות הלילה, שניסו וכמעט הצליחו לכבוש את העולם העל טבעי.

אמארי עוברת את המבחנים בהצלחה ובעזרת דילן, חבר חדש שהוא קוסם סודי, הם מתחילים לנהל חקירה לגבי היעלמותו של אחיה ובמקביל דילן מלמד את אמארי קסם אשליות. הלשכה מתמודדת עם התקפות מצד השוליה של מורו, קוסם חזק ועתיק שהקים את אחוות הלילה. למרות שמורו כלוא, הוא אכשיהו מצליח לתקוף אותם. אמארי מגלה בעזרת רוח רפאים של קוסמת שהאדם שכלוא הוא בעצם השוליה של מורו, ושמורו חופשי. היא יחד עם חבריה מנסים להתעמת איתו במטרה לעצור את תוכניתו המרושעת ולהציל את אחיה של אמארי. כשאמארי מגיעה לעצור אותו היא מגלה שדילן, החבר שלה, עבד בשביל מורו ותכנן את הכל. דילן הורג את מורו ולוקח את הקסם שלו, ואז אמארי מביסה את דילן בכישוף ענק.

לאחר מכן, אחיה מאושפז עקב כישוף רשע של דילן ומורו אך הוא בחיים. אמארי מתקבלת ללשכה לחקירות על טבעיות, והכל מסתדר. אלא שדילן עדיין חופשי, ואחיה מתנדנד בין חיים ומוות.

== דמויות ==
* אמארי: גיבורת הספר. היא קוסמת אשליות וניחנת בתבונה ובאומץ. חברה של אלזי. שייכת ללשכה לחקירות על טבעיות.
* אלזי:חברתה הטובה של אמארי. ממציאה גאונה. שייכת ללשכה לחקירות על טבעיות.
* דילן: האנטיגונסט הראשי. הוא קוסם חזק ורשע. התיידד בהתחלה עם אמארי, אך התגלה כרשע.

== קישורים חיצוניים ==
* 
* [https://www.amazon.com/Amari-Night-Brothers-Supernatural-Investigations/dp/0062975161 מידע על הספר]

קטגוריה:ספרי 2022
קטגוריה:ספרי ילדים ונוער
קטגוריה:ספרי פנטזיה
קוון היוק-קיו

קוון היוק-קיו (בקוריאנית: 권혁규; נולד ב-13 במרץ 2001) הוא כדורגלן דרום קוריאני המשחק כקשר בקבוצת סלטיק הסקוטית.

== קריירה ==
ב-2021, היוק-קיו הושאל לגימצ'ון סאנגמו בגלל שירותו הצבאי. הוא שיחק במדי גימצ'ון סאנגמו במשך עונה אחת, והופיע ב-25 משחקים בכל המסגרות.
ב-24 בינואר 2023, היוק-קיו חתם על חוזה לחמש שנים בסלטיק. ב-12 בינואר 2024 הושאל לסנט מירן.
== נבחרת לאומית ==
קוון היוק-קיו שיחק בנבחרות הנוער של דרום קוריאה מ-2016 עד 2019. הוא הבקיע 5 שערים ב-21 משחקים.
ב-2021, היוק-קיו זומן לנבחרת דרום קוריאה עד גיל 23. הוא שיחק בשלושה משחקים בטורניר גביע אסיה עד גיל 23, אך הנבחרת הודחה ברבע הגמר על ידי נבחרת יפן.

== קישורים חיצוניים ==

== הערות שוליים ==

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:כדורגלני סלטיק
קטגוריה:כדורגלני סנט מירן
קטגוריה:ספורטאים זרים בסקוטלנד
קטגוריה:דרום קוריאנים שנולדו ב-2001
סיפור הברווזים

סיפור הברווזים (באנגלית: Migration, בתרגום מילולי לעברית: "נדידה") הוא סרט קומדיה אמריקאי בהנפשה ממוחשבת שיצא לאקרנים ב-22 בדצמבר 2023. הסרט הופק על ידי אילומיניישן הפקות, בוים על ידי בנג'מין רנר, ונכתב על ידי מייק ווייט. בסרט מדבבים קומייל ננג'יאני, אליזבת בנקס, אקוופינה, קיגן מייקל קי, דייוויד מיטשל, קרול קיין, קספר ג'נינגס, טרסי גזל ודני דה ויטו.

הוקרן סרט קצר על המיניונים עם הנבל בסרט הראשון ויקטור בשם "תקוע על הירח" לפני הסרט.

בישראל, הסרט יצא לאקרנים ב-11 באפריל 2024.

== תקציר העלילה ==
משפחה של ברווזים מזן ברכיות חיה לה באגם בניו אינגלנד בבטחה תחת פיקוחו של האב המגונן מאק. כאשר האם פאם משכנעת את מאק לקחת את ילדיהם בנם המתבגר דקס ואת בתם התמימה גוון אל מסע מסביב לעולם לחופשה משפחתית החל מניו אינגלנד עד ג'מייקה הטרופית. הבעיה היא שהם טעו בניווט: מה שהביא אותם לניו יורק. עכשיו הם צריכים לצאת מהעיר החמימה של ארצות הברית. לפחות לנסות לצאת.

== דמויות ומדבבים ==
* קומייל ננג'יאני/רשף לוי - מאק, האבא המודאג והמגונן של הברכיות
* אליזבת בנקס/אדוה עדני - פאם, האם הנועזת והמהירה של הברכיות
* אקוופינה/דיאנה גולבי - כמנהיגה של כנופיית יונים בניו יורק
* קיגן מייקל קי/יובל בינדר - דלרוי, תוכי בעל מבטא ג'מייקני נעול במסעדה במנהטן
* דייוויד מיטשל/גלעד קלטר - מנהיג היוגי של חוות ברווזים
* קרול קיין/דקלה הדר - ארין, אנפה שאיתה מתיידדים הברכיות במסעם
* קספר ג'נינגס/ - דקס, בנם הבטוח וחסר המנוחה של הברכיות
* טרסי גזל/ - גוון, בתם התמימה והחביבה של בני הברכיות
* דני דה ויטו/אבי פניני - דן, הדוד המסורבל והשודד הרפתקאות של הברכיות

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
!2024
!פרס אנני
|הדיבוב הטוב ביותר בסרט אנימציה
|טרסי גזאל
|
|<ref></ref>
|}

== קישורים חיצוניים ==

* 

* 

== הערות שוליים ==

קטגוריה:סרטי 2023
קטגוריה:סרטי הנפשה אמריקאיים
קטגוריה:סרטי אילומיניישן הפקות
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי אולפני יוניברסל
קטגוריה:סרטי אנימציה ממוחשבת
קטגוריה:סרטי אנימציה של אולפני יוניברסל